La Mosquitia
<s>La Mosquitia ili Moskitia je regija na sjeveroistoku Hondurasa u koja se najvećim dijelom prostire u Departmanu Gracias a Dios.</s>

<s>Karakteristike 
Zapadnu granicu Mosquitije formiraju planinski masivi Río Plátano i Colóna, a istočnu rijeka Coco koja formira granicu s Nikaragvom na jugu.</s><s>To golemo područje obuhvaća gotovo 1/5 teritorija Hondurasa.</s><s>Kroz regiju prolaze samo dvije periferne ceste jer to je vrlo slabo naseljen kraj s malim raspršenim naseljima.</s><s>Administrativni centar je Puerto Lempira.</s><s>Pored svega to je i opasan kraj, zbog otrovnih zmija, insekata i gladnih jaguara.</s>

<s>Na iznenađenje mnogih koji dolaze ovamo očekujući da će morati probijati kroz džunglu, veći dio Mosquitije sastoji se od močvara duž karipske obale i ravne savane po unutrašnjosti.</s><s>Tu se nalazi Rezervat biosfere Río Plátano, najpoznatiji od pet odvojenih rezervata u tom kraju, osnovan kako bi se zaštitio jedan od najbolje očuvanih dijelova prašume u Centralnoj Americi.</s><s>U Mosquitiji leži najveća tropska kišna šuma u Centralnoj Americi, koja se prostire na oko 20.000 km².</s><s>Najveća etnička skupina koja živi u Mosquitiji su Miskiti, kojih ima oko 30.000, mnogo manje ima Paya svega oko 2500, a još manje Suma (oko 1000) koji žive duž rijeke Patuce.</s>

<s>Legenda o Bijelom gradu 
Iako je porijeklo te legende nejasno, zna se da su je raširili istraživači, pustolovi i prvi piloti koji su širili priče o bijelim bedemima razorenog grada koji su vidjeli u džungli, drugi su ponavljali priče koje je prvi put zabilježio Hernán Cortés 1526., o nevjerojatno bogatim gradovima skrivenim po unutrašnjosti Hondurasa.</s><s>Antropolozi koji su proboravili neko vrijeme među Indijancima iz Mosquitije; Miskitima, Payama i Sumoma, čuli su priče o Bijeloj kući, skrovištu u koji su se domorodci povukli bježavši od španjolskih konkvistadora.</s>

<s>Mosquitija se nalazi na granici Centralne Amerike u susjedstvu Kraljevstva Maya.</s><s>Ali dok Maye spadaju u razred najviše proučavanih drevnih američkih civilizacija o Mosquitiji se vrlo malo zna, zapravo jedino o legendi o Bijelom gradu (španjolski: Ciudad Blanca).</s><s>Ona je vremenom postala dio nacionalne mitologije Hondurasa, koja se do 1930-ih raširila i do američke javnosti, i raspalila maštu brojnih naučnika.</s><s>Pokrenuto je nekoliko ekspedicija kako bi ga pronašli, uključujući i tri koje je organizirao njujorški Muzej američkih Indijanaca, a financirao George Gustav Heye, strastveni kolekcionar indijanskih artefakata.</s><s>Prve dvije su se vratila s glasinama o izgubljenom gradu i ogromnoj skulpturi boga majmuna koja čeka da bude iskopana.</s>

<s>Treća ekspedicija muzeja, koju je predvodio ekscentrični novinar Theodore Morde, otišla je u Honduras 1940.</s><s>Morde je iz džungle izašao pet mjeseci kasnije sa sanducima artefakata.</s><s>Grad boga majmuna bio je opasan bedemima, napisao je Morde.</s><s>Pratili smo jedan bedem sve dok nije nestao pod zemljom, ali imam dokaze da se radi o velikim zgradama.</s><s>Morde je odbio otkriti lokaciju, zbog straha da će biti opljačkan, ali obećao je da će se vratiti sljedeće godine kako bi počeo iskapanja.</s><s>To nije nikad ispunio jer se 1954. objesio, tako da je njegov grad (ako uopće postoji) još i danas neidentificiran.</s>

<s>U kasnijim dekadama arheološka istraživanja u Mosquitiji postala su otežana, i zbog opće prihvaćenog stava da su tropske šume Centralne i Južne Amerike previše siromašne da bi se u njima pojavilo nešto više od grupica raspršenih lovaca-sakupljača, svakako previše siromašnih da bi mogli održati intenzivnu 
poljoprivredu iz koje bi se razvilo složeno hijerarhijsko društvo.</s><s>To je istina, iako su arheolozi koji su izvršili prva iskapanja u Mosquitiji 1930-ih, otkrili neka naselja, koja govore u prilog činjenici da je taj kraj bio dom sofisticirane kulture - što nije iznenađujuće, jer je regija ležala na raskršću  trgovačkih puteva između Maya i drugih Mezoamerikanca na sjeveru i zapadu, i moćnih Čibča na jugu.</s>

<s>Stanovnici Mosquitije preuzeli su brojne aspekte kulture Maya, podižući svoja naselja u stilu Maya.</s><s>Vjerojatno su usvojili i poznatu mezoameričku igru loptom, ponekad i s ritualnim žrtvovanjem ljudi, ali je nepoznat točan odnos s impozantnim susjedima.</s><s>Neki arheolozi iznjeli su teoriju da je možda neka manja grupa mayanskih ratnika iz Copána vladala Mosquitijom kao elita.</s>

<s>Jedna važna razlika između dviju kultura bio je građevinski materijal, u Mosquitiji još nije pronađen ni jedan objekt izgrađen od klesanog kamena.</s><s>Oni su svoje zgrade podizali od zemlje, drva, žbuke, kad su ih oslikali ličili su na mayanske hramove, ali kad su ih napustili brzo su se raspali na kiši i istrunuli, pa ih je progutala vegetacija.</s>

<s>Izvori</s>

<s>Vanjske veze 
 Lure of the Lost City</s>

<s>Geografija Hondurasa
Regije Sjeverne Amerike</s>

